علی البختی

علی البختی (پیدائش: 10  ستمبر 1976ء)  یمن سے تعلق رکھنے والا صحافی، سیاستدان اور مصنف ہے۔

سوانح

پیدائش 
علی البختی کی پیدائش10 ستمبر 1976ء کو یمن میں ہوئی۔

سیاسی تعلقات 
علی البختی  ابتداء میں یمن کی حوثی تحریک کا ترجمان تھا لیکن بعد میں   وہ اِس تحریک سے علیحدہ ہوگیا  اور اِس علیحدگی کے بعد علی البختی نے یمن چھوڑ دیا۔ یمن چھوڑنے کے بعد وہ سعودی عرب، اردن اور لبنان میں مقیم رہا جبکہ حال میں وہ برطانیہ میں مقیم ہے۔علی البختی کے یمن کے پہلے صدر علی عبد اللہ صالح سے بہت قریبی تعلقات رہے۔ علاوہ ازیں علی عبد اللہ صالح چونکہ حوثی باغیوں کے سخت مخالف تھے اور اُن کے ٹھکانوں پر حکومتی جانب سے حملے ہوتے رہتے تھے۔ اِسی لیے علی البختی کے خاندان کو حوثیوں کی جانب سے دھمکیاں ملتی رہیں۔جس کے بعد علی البختی نے یمن چھوڑا۔

صحافت 
علی البختی برطانیہ  میں قیام کے دوران متعدد مضامین لکھ چکا ہے جو کہ مختلف اخبارات اور آن لائن ویب سائٹس پر شائع ہوئے۔ وہ  بی بی سی، آر ٹی ، سعودی چینل العربیہ، الجزیرہ اورامریکی چینل  الحرہ  پر متعدد بار انٹرویوز میں شریک ہوچکا ہے۔

لادینیت کی طرف 
2019ء میں علی البختی نے لادینیت کا اِظہار کرتے ہوئے خود کو ملحد قرار دیا۔ اِس دوران اُس نے اسلام اور قوانین حکومت ہائے اسلام پر شدید تنقید کی۔ علی البختی کے ملحد ہوجانے کے بعد یمن میں اُس کے باقی ماندہ خاندان اور رشتے داروں پر بہت دباؤ  رہا۔

حوالہ جات 
1976ء کی پیدائشیں
حوثی
بقید حیات شخصیات
یمنی سیاست دان
 یمنی ملحدین
 یمنی سابقہ مسلم شخصیات
برطانوی سابقہ مسلم شخصیات
مشرق وسطی کے مصنفین کے نامکمل مضامین
سابقہ مسلم جو لاادری یا ملحد ہو گئے